CELEX: 32007R0560
Language: hu
Date: 2007-05-23
Title: A Bizottság 560/2007/EK rendelete ( 2007. május 23. ) az 1493/1999/EK tanácsi rendeletnek a szőlő- és borágazati termékek harmadik országokkal való kereskedelme tekintetében történő végrehajtására vonatkozó részletes szabályokról szóló 883/2001/EK rendelet módosításáról

24.5.2007   
            
            
               HU
            
            
               Az Európai Unió Hivatalos Lapja
            
            
               L 132/31
            
         
      A BIZOTTSÁG 560/2007/EK RENDELETE
   
   (2007. május 23.)
   az 1493/1999/EK tanácsi rendeletnek a szőlő- és borágazati termékek harmadik országokkal való kereskedelme tekintetében történő végrehajtására vonatkozó részletes szabályokról szóló 883/2001/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 63. cikkének (8) bekezdésére,
   mivel:
   
               (1)
            
            
               Az 1493/1999/EK rendelet 63. cikkének (1) bekezdése értelmében az 1. cikk (2) bekezdése a) és b) pontjában felsorolt termékek exportálásának lehetővé tételéhez szükséges mértékben és ezen termékeknek a világpiaci árai alapján, a Szerződés 300. cikkének megfelelően megkötött megállapodásokból következő határok között, ezen árak és a közösségi árak közti különbséget export-visszatérítés formájában fedezni lehet.
            
         
               (2)
            
            
               Export-visszatérítések állapíthatók meg annak érdekében, hogy csökkenthető legyen a Közösség és a harmadik országok között a versenyképességben mutatkozó eltérés. A versenyképesség szempontjából jelenleg különösen előnyös helyzetben van a közeli rendeltetési helyekre, illetve a közösségi termékek behozatalát preferenciális elbánásban részesítő harmadik országokba irányuló közösségi kivitel. Az e rendeltetési helyekre vonatkozó export-visszatérítéseket ezért el kell törölni.
            
         
               (3)
            
            
               A 883/2001/EK bizottsági rendeletet (2) ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Borpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 883/2001/EK rendelet IV. melléklete az e rendelet mellékletének megfelelően módosul.
   2. cikk
   Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. május 23-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL L 128., 2001.5.10., 1. o. A legutóbb a 2016/2006/EK rendelettel (HL L 384., 2006.12.29., 38. o.) módosított rendelet.
   
      MELLÉKLET
      A 883/2001/EK rendelet IV. mellékletében a „3. zóna” és a „4. zóna” címsor alá tartozó szöveg helyébe a következő szöveg lép:
      
         3.   „Zóna: Kelet-Európa és a Független Államok Közösségének Országai
         Azerbajdzsán, Belorusszia, Grúzia, Kazahsztán, Kirgizisztán, Moldávia, Oroszország, Örményország, Tádzsikisztán, Türkmenisztán, Ukrajna, Üzbegisztán.
         4.   Zóna: Nyugat-Európa
         Izland, Norvégia”